จีนเตรียมลดเวลาอนุมัติตั้งธุรกิจ หวังเร่งภาคธุรกิจเติบโต - FINNOMENA
รัฐบาลจีนเตรียมพัฒนาภาคธุรกิจให้ก้าวไกลกว่าเดิม ด้วยการลดระยะเวลาการขออนุมัติการก่อตั้งธุรกิจและโครงการก่อสร้างต่างๆลงครึ่งหนึ่งจากเวลาเดิม
3 พ.ค. 2561

รัฐบาลจีนเตรียมพัฒนาภาคธุรกิจให้ก้าวไกลกว่าเดิม ด้วยการลดระยะเวลาการขออนุมัติการก่อตั้งธุรกิจและโครงการก่อสร้างต่างๆลงครึ่งหนึ่งจากเวลาเดิม
แถลงการณ์จากที่ประชุมระบุว่า ระยะเวลายื่นคำร้องขอก่อตั้งธุรกิจในระดับเทศบาล เมืองย่อย และมณฑลจะสั้นลงกว่าเดิมในปีนี้ หรือใช้เวลาเพียงแค่ 8.5 วันทำการ จากเดิม 20 วันทำการ
ขณะเดียวกัน มาตรการดังกล่าวจะมีการใช้เพื่อลดระยะเวลาการอนุมัติโครงการก่อสร้างต่างๆจากรัฐบาลที่จากเดิมต้องใช้เวลาถึง 200 วันทำการ เหลือเพียง 120 วันทำการใน 16 เมืองนำร่อง ซึ่งรวมถึงปักกิ่ง เซี่ยงไฮ้ และเทียนจิน
ทั้งนี้จีนจะทำการปรับลดเวลาการขออนุมัติธุรกิจและโครงการต่างๆทั่วประเทศภายในช่วงครึ่งปีแรกของปี 2562
ที่มา : http://www.ryt9.com/s/iq29/2820630
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: